
Raport de specialitate
[bookmark: _Hlk507071897]privind aprobarea garantării unei finanțări rambursabile interne 
[bookmark: _Hlk197502995]în valoare de până la 1.500.000 lei

			
[bookmark: _Hlk69029936][bookmark: _Hlk198114947]Dezvoltarea municipiului Drobeta-Turnu Severin este principalul obiectiv al administrației publice locale. Rolul administrației publice locale este acela de a realiza obiective de investiții de interes local atât din resursele proprii legal constituite, cât și din finanțări nerambursabile de la Uniunea Europeană. Unul din obiectivele principale ale SC Piețe şi Târguri Drobeta SRL, societate cu răspundere limitată de drept public și de interes local, aflată în subordinea Consiliul Local al municipiului Drobeta-Turnu Severin și al cărei asociat unic îl reprezintă Municipiul Drobeta-Turnu Severin, îl reprezintă realizarea unor investiții de modernizare a tuturor obiectivelor administrate, prin conferirea utilizatorilor și vizitatorilor piețelor municipale a unui climat de siguranță și confort.
În concordanță cu obiectivele anuale propuse, cu respectarea principiilor în baza cărora se administrează și se organizează societatea Piețe și Târguri Drobeta SRL, respectiv dezvoltarea durabilă și continuă, administrarea eficientă a bunurilor din patrimoniul existent, adaptabilitatea serviciilor la cerințele comunității, dar și corelarea cerințelor cu resursele și posibilitățile proprii, conducerea managerială a societății își propune modernizarea graduală a piețelor municipale și îmbunătățirea continuă a serviciilor conferite către populație.
Însă pentru realizarea obiectivelor propuse, pe lângă fondurile din surse proprii este necesară contractarea unei finanțări rambursabile interne în vederea asigurării fluxului de lichidități financiare, valoarea împrumutului acordat de instituțiile bancare fiind de până 1.500.000 lei. 
În vederea demarării proiectului de realizare a lucrărilor de investiții intitulat „Proiect privind climatizare și modernizare Piață Agroalimentară Mircea din municipiul Drobeta-Turnu Severin”, SC Piețe și Târguri Drobeta SRL urmărește o modernizare etapizată a pieței centrale din municipiu la standarde de înaltă calitate și deosebit gust estetic. Proiect include lucrările de climatizare a ambelor tronsoane ale Pieței Mircea, precum și modernizarea celor două tronsoane de piață prin schimbarea pavimentului și a mobilierului destinat comercializării produselor agricole, precum și refacerea zonei de relaxare (pietonală) dintre cele două tronsoane de piață, cu schimbarea mobilierului urban, a corpurilor de iluminat și refacerea spațiilor verzi.
[bookmark: _Hlk198117493]Pentru a crește atractivitatea operațiunii de finanțare a proiectului de investiții și pentru a demonstra susținerea SC Piețe şi Târguri Drobeta SRL de către unicul acționar, împrumutul necesită să fie garantat, respectând prevederile legale în vigoare, cu veniturile proprii ale asociatului unic Municipiul Drobeta-Turnu Severin.
Baza legală pentru contractarea și garantarea de împrumuturi  bancare:
· art. 129 alin. (1), alin. (2) lit. b) şi alin. (4) lit. b) şi art. 155 alin. (1) lit. c) şi alin. (4) lit. d) din Ordonanța de urgență a Guvernului nr. 57/2019 privind Codul administrativ, cu modificările şi completările ulterioare; 
· art. 13 din Ordonanța de urgență a Guvernului nr. 64/2007 privind datoria publică, aprobată cu modificări şi completări prin Legea nr.109/2008, cu modificările şi completările ulterioare;
· art. 61-66 și art. 761 din Legea nr. 273/2006 privind finanțele publice locale, cu modificările și completările ulterioare;
· art. 9 pct. 8 din Carta Europeană a Autonomiei Locale adoptată la Strasbourg la 15.10.1985, ratificată prin Legea nr. 199/1997, 
· Hotărârea Guvernului nr. 9/2007 privind constituirea, componența și funcționarea Comisiei de Autorizare a Împrumuturilor Locale, cu modificările și completările ulterioare, inclusiv Norma din 10.01.2007 privind autorizarea contractării sau garantării de finanțări rambursabile de către unitățile administrativ-teritoriale;
· art.37, alin. (1), lit.(f) din Legea nr. 99/2016 privind achizițiile sectoriale, potrivit căruia contractarea de împrumuturi rambursabile este exceptata de la prevederile acesteia.
A fost rulat un scenariu aferent contractării unei finanțări rambursabile în valoare de până la 1.500.000 lei de către SC Piețe şi Târguri Drobeta SRL, fiind necesară și garantarea acesteia de către Municipiul Drobeta-Turnu Severin. Costurile estimate pentru această valoare a împrumutului sunt în sarcina SC Piețe şi Târguri Drobeta SRL, în condițiile prezente pe piața monetară și a unei perioade de creditare de până la 10 ani. În ceea ce privește gradul de îndatorare al municipiului Drobeta-Turnu Severin, ca urmare a garantării parțiale a împrumutului menționat anterior, acesta va fi semnificativ sub limita de 30% prevăzută în Legea finanțelor publice locale nr. 273/2006, păstrând-se astfel principiul de prudență financiară.
[bookmark: _Hlk198116142]Luând în considerare cele prezentate mai sus, propunem spre aprobare proiectul de hotărâre privind aprobarea garantării unei finanțări rambursabile interne în valoare de până la 1.500.000 lei, pentru asigurarea sumelor necesare demarării proiectului de realizare a lucrărilor de investiții referitoare la climatizarea și modernizarea Pieței Agroalimentare Mircea de către societatea Piețe şi Târguri Drobeta SRL.

